Nr. C 258/6 De Europæiske Fællesskabers Tidende 11. 10. 89 
Forslag til Rådets forordning (EØF) om luftfartsselskabers adgang til at deltage i ruteflyvning 
inden for Fællesskabet samt om deling af passagerkapaciteten mellem luftfartsselskaber ved 
ruteflyvning mellem medlemsstaterne 
KOM(89) 373 endelig udg. 
(Forelagt af Kommissionen den 8. september 1989) 
(89/C 258/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 84, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det er vigtigt, at der vedtages foranstaltninger med 
henblik på gradvis oprettelse af det indre marked i løbet 
af perioden indtil den 31. december 1992 i henhold til 
be^emmelserne i Traktatens artikel 8A; det indre 
marked indebærer et område uden indre grænser med fri 
bevægelighed for varer, personer, tjenesteydelser og 
kapital; 
Rådets beslutning 87/602/EØF (*) udgjorde et første 
skridt henimod den liberalisering med hensyn til deling 
af passagerkapaciteten og adgang til markedet, som er en 
forudsætning for, at der kan skabes et indre marked for 
lufttransport; Rådet vedtog at træffe yderligere liberali­
seringsforanstaltninger ved udgangen af en indledende 
periode på tre år; 
for at give luftfartsselskaberne større udfoldelsesmulig­
heder er det hensigtsmæssigt at træffe en række indle­
dende foranstaltninger vedrørende forholdet mellem 
registreringsstaterne og de luftfartsselskaber, der er 
etableret på deres område; 
udvidet markedsadgang vil stimulere udviklingen af 
Fællesskabets luftfartssektor og sikre brugerne en bedre 
service; derfor er det nødvendigt at indføre mere liberale 
bestemmelser om udpegning af flere luftfartsselskaber og 
om tredje, fjerde og femte frihedsrettighed samt for 
første gang at vedtage bestemmelser om cabotage; 
når infrastrukturerne, navigationshjælpemidlerne og de 
ledige afgangs- og ankomsttidspunkter i en række luft­
havne tages i betragtning, er det nødvendigt med visse 
begrænsninger i udøvelsen af trafikrettighederne; ordningen vedrørende et udvidet samarbejde om anven­
delsen af lufthavnen i Gibraltar blev vedtaget i London 
den 2. december 1987 af Kongeriget Spanien og Det 
Forenede Kongerige i form af en fælles erklæring fra de 
to landes udenrigsministre; denne ordning er endnu ikke 
iværksat; 
lufttrafiksystemet i det græske øhav er i øjeblikket util­
strækkeligt, hvorfor lufthavnene på de græske øer 
midlertidigt bør være undtaget fra denne forordnings 
anvendelsesområde; 
bilaterale bestemmelser om kapacitetsdeling er uforene­
lige med principperne om det indre marked, der på luft­
transportområdet skal være gennemført i 1993; derfor 
skal de bilaterale begrænsninger aftrappes; 
det er særlig vigtigt at fremme udviklingen af interregio­
nale flyforbindelser med henblik på at få udviklet et 
EF-rutenet og bidrage til løsning af problemet omkring 
overbelastningen af visse store lufthavne; derfor er det 
hensigtsmæssigt med mere liberale bestemmelser om 
kapacitetsdeling vedrørende disse forbindelser; 
af hensyn til konkurrencesituationen på markedet bør 
der træffes foranstaltninger for at forhindre uheldige 
økonomiske virkninger for luftfartsselskaberne; 
denne forordning træder i stedet for Rådets direktiv 
83/416/EØF O, senest ændret ved direktiv 89/.. ./EØF, 
samt beslutning 87/602/EØF; derfor er det nødvendigt 
at ophæve dette direktiv og denne beslutning — 
UDSTEDT FØLGENDE FORORDNING: 
Anvendelsesområde og definitioner 
Artikel 1 
1. Denne forordning omhandler: 
a) EF-luftfartsselskabers adgang til markedet 
O EFT nr. L 374 af 31. 12. 1987, s. 19. O EFT nr. L 237 af 26. 8. 1983, s. 19. 
11. 10. 89 De Europæiske Fællesskabers Tidende Nr. C 258/7 
b) deling af passagerkapacitet mellem luftfartsselskaber, 
der er etableret i én medlemsstat, og luftfartssel­
skaber, der er etableret i en anden medlemsstat, i 
forbindelse med ruteflyvning mellem disse stater. 
2. Anvendelsen af denne forordning på Gibraltar luft­
havn foregriber ikke henholdsvis Kongeriget Spaniens og 
Det Forenede Kongeriges retlige holdning til den bestå­
ende uoverensstemmelse med hensyn til suveræniteten 
over det område, på hvilket lufthavnen er beliggende. 
3. Anvendelsen af bestemmelserne i denne forordning 
på Gibraltar lufthavn suspenderes, indtil den ordning, 
der er fastlagt i den fælles erklæring af 2. december 1987 
fra udenrigsministrene fra Kongeriget Spanien og Det 
Forenede Kongerige, er blevet iværksat. Når dette sker, 
underretter Spaniens og Det Forenede Kongeriges rege­
ringer samme dag Rådet herom. Under denne suspension 
gælder bestemmelserne i direktiv 83/416/EØF, som 
ændret ved direktiv 86/216/EØF ('), for ruteflyvning til 
og fra Gibraltar. 
4. Lufthavnene i det græske øhav er undtaget fra 
denne forordning indtil den 1. juni 1993. Medmindre 
Rådet på forslag fra Kommissionen træffer anden afgø­
relse, gælder denne undtagelse i endnu fem år og kan 
herefter eventuelt forlænges yderligere fem år. 
Artikel 2 
I denne forordning forstås ved: 
a) luftfartsselskab: en luftfartsvirksomhed med gyldig 
tilladelse til at udføre ruteflyvning 
b) luftens tredje frihedsrettighed: et luftfartsselskabs ret til 
på den anden stats område at afsætte passagerer, 
fragt og post, som er optaget i registreringsstaten 
luftens fjerde frihedsrettighed: et luftfartsselskabs ret til 
på en anden stats område at optage passagerer, fragt 
og post med henblik på at afsætte samme i registre­
ringsstaten 
luftens femte frihedsrettighed: et luftfartsselskabs ret til 
at udføre erhvervsmæssig luftbefordring af passa­
gerer, fragt og post mellem to stater, hvor det ikke er 
registreret som hjemmehørende 
cahotage: et luftfartsselskabs ret til at udføre 
erhvervsmæssig luftbefordring af passagerer, fragt og 
C) EFT nr. L 152 af 6. 6. 1986, s. 74. post mellem to punkter i en anden medlemsstat end 
registreringsstaten 
c) berørte stater: de stater, mellem hvilke en ruteflyvning 
foregår 
d) registreringsstat: den medlemsstat, hvor EF-luftfarts-
selskabet er registreret som hjemmehørende 
e) EF-luftfartsselskab: 
i) en luftfartsvirksomhed, som har sin centrale admi­
nistration og sit hovedsæde i Fællesskabet, og 
hvori aktiemajoriteten ejes af statsborgere i 
medlemsstaterne og/eller af medlemsstaterne, og 
som faktisk kontrolleres af sådanne personer eller 
stater, 
eller 
ii) en luftfartsvirksomhed, som ikke er i overens­
stemmelse med den under nr. i) fastsatte defini­
tion, men som på datoen for vedtagelsen af denne 
forordning: 
1) har sin centrale administration og sit hoved­
sæde i Fællesskabet, og som i tolv måneder 
forud for udstedelsen af denne forordning har 
drevet rute- eller charterflyvning i Fælles­
skabet, 
eller 
2) i tolv måneder forud for udstedelsen af denne 
forordning har drevet ruteflyvning mellem 
medlemsstaterne i henhold til luftens tredje og 
fjerde frihedsrettighed. 
De luftfartsselskaber, der opfylder ovennævnte 
kriterier, er anført i bilag I 
f) ruteflyvning: en række flyvninger, der alle har 
følgende kendetegn: 
i) de gennemføres med luftfartøjer til befordring af 
passagerer eller passagerer og fragt og/eller post 
mod vederlag og således, at der for hver flyvning 
udbydes pladser til salg til offentligheden (enten 
direkte hos luftfartsselskabet eller hos dets autori­
serede bureauer) 
ii) de gennemføres mellem de samme to eller flere 
punkter: 
1) i henhold til en offentliggjort fartplan, 
eller 
2) med en sådan regelmæssighed eller hyppighed, 
at de tydeligt udgør en systematisk række 
g) flyvning: afgang fra en nærmere angivet lufthavn til 
en nærmere angivet bestemmelseslufthavn 
Nr. C 258/8 De Europæiske Fællesskabers Tidende 11. 10. 89 
h) udpegning af flere luftfartsselskaber på ruter mellem to 
lande (»country-pair«): registreringsstatens udpegning 
af to eller flere af de luftfartsselskaber, der er 
etableret på dens område, til at beflyve ruter mellem 
dens område og en anden medlemsstats område 
i) udpegning af flere luftfartsselskaber på ruter mellem to 
byer (»city-pair*): registreringsstatens udpegning af to 
eller flere af de luftfartsselskaber, der er etableret på 
dens område, til at beflyve en rute mellem en luft­
havn eller et lufthavnssystem på dens område og en 
lufthavn eller et lufthavnssystem på en anden 
medlemsstats område 
j) regional lufthavn: enhver anden lufthavn end en luft­
havn optaget på listen i bilag II som en kategori-
1 -lufthavn 
k) lufthavnssystem: to eller flere lufthavne, der er anført 
sammen, da de trafikmæssigt dækker samme by, som 
anført i bilag II 
1) kapacitet: det antal sæder, der udbydes til publikum 
på en rute i et givet tidsrum 
m) kapacitetsandel: den i overensstemmelse med artikel 
12 beregnede procentandel, som en medlemsstat har 
af den samlede kapacitet på en bilateral forbindelse 
til en anden medlemsstat. 
Forholdet mellem registreringsstaterne og deres luftfarts­
selskaber 
Artikel 3 
1. Medlemsstaterne udsteder på et ikke-diskrimine-
rende grundlag driftstilladelse til virksomheder, der er 
etableret på deres område, og som opfylder en række 
betingelser af bl.a. teknisk og økonomisk art. En 
medlemsstat, som endnu ikke har fastlagt sådanne betin­
gelser, skal gøre dette senest tre måneder efter denne 
forordnings ikrafttræden. Medlemsstaterne offentliggør 
disse betingelser og meddeler dem omgående til 
Kommissionen. 
2. a) Registreringsstaten giver på et ikke-diskrimine-
rende grundlag de på dens område etablerede 
EF-luftfartsselskaber, som opfylder de i stk. 1 
omhandlede række betingelser, tilladelse til at 
beflyve ruter inden for Fællesskabet. 
b) Registreringsstaten kan afslå at give tilladelse eller 
give en betinget tilladelse, hvis den rute, der 
ansøges om tilladelse til at beflyve, ikke er økono­
misk rentabel. Hver medlemsstat offentliggør de 
kriterier, som den lægger til grund ved vurde­ringen af den økonomiske rentabilitet, og 
meddeler dem omgående til Kommissionen. 
3. Enhver beslutning om at afslå en tilladelse eller 
gøre den betinget skal begrundes skriftligt. 
Forholdet mellem bestemmelsesstaten og EF-luftfartssel-
skaberne 
Artikel 4 
1. Med forbehold af artikel 6 skal en medlemsstat, der 
er bestemmelsessted for ruteflyvning, give EF-luftfartssel­
skaber, som registreringsstaten har meddelt tilladelse til 
ruteflyvning i henhold til artikel 3, tilladelse til at: 
— beflyve ruter med tredje eller fjerde frihedsrettig­
heder 
— kombinere disse ruter i de lufthavne og lufthavnssys­
temer, der er beliggende i registreringsstaten. Kombi­
nerede ruter med benyttelse af samme fly kan have 
samme rutenummer. 
2. En medlemsstat, som har givet et af de luftfartssel­
skaber, der er etableret på dens område, tilladelse til at 
beflyve en ny rute mellem regionale lufthavne med luft­
fartøjer med en kapacitet på højst 100 sæder, er i en 
periode af tre år efter datoen for tilladelsen ikke 
forpligtet til at give tilladelse til en gensidig rute, der 
beflyves med luftfartøjer med en kapacitet på over 100 
sæder. 
Tredje og fjerde frihedsrettigheder 
Artikel 5 
Der sikres tredje og fjerde frihedsrettigheder mellem 
lufthavne og lufthavnssystemer i en medlemsstat og luft­
havne eller lufthavnssystemer i en anden medlemsstat, 
hvis disse lufthavne eller lufthavnssystemer er åbne for 
EF-lufttrafik. 
Udpegning af flere luftfartsselskaber 
Artikel 6 
1. En medlemsstat, der er bestemmelsessted for rute­
flyvnings accepterer udpegning af flere luftfartsselskaber 
til at beflyve ruter mellem to lande (på såkaldt 
»country-pair«-basis). 
2. Medlemsstaten accepterer ligeledes udpegning af 
flere luftfartsselskaber til at beflyve ruter mellem to byer 
(»city-pairs»): 
— fra den 1. januar 1991 på ruter, hvor der i det fore­
gående år blev befordret over 140 000 passagerer, 
eller hvor der foretages over 800 flyvninger tur-retur 
om året 
— fra den 1. januar 1992 på ruter, hvor der i det fore­
gående år blev befordret over 100 000 passagerer, 
eller hvor der foretages over 600 flyvninger tur-retur 
om året. 
11. 10. 89 De Europæiske Fællesskabers Tidende Nr. C 258/9 
Kombination af punkter 
Artikel 7 
Ved ruteflyvning til eller fra to eller flere punkter i en 
eller flere andre medlemsstater end registreringsstaten 
skal de berørte stater give et EF-luftfartsselskab tilladelse 
til at kombinere ruteflyvninger. Trafikrettighederne 
mellem de kombinerede punkter kan udøves i overens­
stemmelse med artikel 8 og 9. 
Femte frihedsrettighed 
Artikel 8 
1. EF-luftfartsselskaberne har tilladelse til at udnytte 
femte frihedsrettighed mellem kombinerede punkter i to 
forskellige medlemsstater på følgende betingelser: 
a) Trafikrettighederne udnyttes på en rute, der enten er 
en udvidelse af en rute, der udgår fra registrerings­
staten, eller som ligger forud for en rute til registre­
ringsstaten. 
b) luftfartsselskabet kan højst bruge 50 % af den årlige 
sædekapacitet, som det indsætter på den pågældende 
rute, til passagerbefordring under udøvelse af femte 
frihedsrettighed. Denne begrænsning gælder ikke for 
fly med en kapacitet på højst 100 siddepladser. 
2. Medlemsstaterne kan ikke modsætte sig, at 
EF-luftfartsselskaber beflyver en rute med femte friheds­
rettighed mellem en medlemsstat og et tredjeland, når 
tredjelandets myndigheder giver tilladelse til en sådan 
rute. 
3. Luftfartsselskabet kan i forbindelse med ruteflyv­
ning under udøvelse af femte frihedsrettighed anvende et 
andet, men ikke større luftfartøj end det, selskabet 
anvender til beflyvning af den rute med tredje og fjerde 
frihedsrettighed, som ruten med femte frihedsrettighed 
ligger i forlængelse af eller forud for. 
Cabotage 
Artikel 9 
EF-luftfartsselskaber har tilladelse til at foretage cabota-
geflyvning mellem kombinerede punkter i den samme 
medlemsstat på følgende betingelser: 
a) cabotageflyvningen foretages på en rute, der er en 
forlængelse af en rute, der udgår fra registrerings­
staten, eller på en rute, som ligger forud for en rute 
til registreringsstaten b) cabotageflyvningen foretages mellem to lufthavne, 
hvoraf mindst én er en regional lufthavn 
c) luftfartsselskabet må højst bruge 30 % af den årlige 
sædekapacitet, det indsætter på den pågældende rute, 
til cabotageflyvning med passagerer. 
Betingelser for udøvelse af trafikrettigheder 
Artikel 10 
Denne forordning berører ikke en medlemsstats ret til at 
fastlægge fordelingen af trafikken på de enkelte luft­
havne inden for et lufthavnssystem på en måde, der ikke 
indebærer forskelsbehandling. 
Artikel 11 
1. Udøvelsen af trafikrettigheder sker på betingelse af, 
at nationale, regionale eller lokale bestemmelser om 
miljøbeskyttelse, sociale forhold og sikkerhed over­
holdes, samt endvidere navnlig på følgende betingelser: 
a) den pågældende lufthavn eller det pågældende luft­
havnssystem skal have tilstrækkelige faciliteter til at 
betjene ruten 
b) navigationshjælpemidlerne skal være tilstrækkelige til 
at betjene ruten 
c) der skal være afgangs- og ankomsttidspunkter til 
rådighed 
d) ruten skal være i overensstemmelse med offent­
liggjorte nationale, regionale eller lokale operationelle 
bestemmelser. 
2. Er betingelserne i stk. 1 ikke opfyldt, kan en 
medlemsstat på et ikke-diskriminerende grundlag fast­
sætte nærmere betingelser for, begrænse eller nægte tilla­
delse til udøvelsen af de pågældende trafikrettigheder. 
Før den træffer en sådan foranstaltning, skal den under­
rette Kommissionen og give denne alle nødvendige 
oplysninger. Kommissionen undersøger situationen og 
træffer inden for et tidsrum af to måneder afgørelse om, 
hvorvidt medlemsstaten skal have lov til at træffe foran­
staltningen. 
Kapacitetsdeling 
Artikel 12 
1. Fra den 1. oktober 1990 skal en medlemsstat tillade 
ethvert luftfartsselskab med tredje eller fjerde frihedsret­
tigheder, som i henhold til denne forordning eller mere 
fleksible arrangementer mellem de berørte stater har ret 
til at beflyve ruter mellem disses områder, at øge kapaci­
teten, for så vidt de heraf følgende kapacitetsandele ikke 
ligger uden for forholdet 67,5 : 32,5. 
Nr. C 258/10 De Europæiske Fællesskabers Tidende 11. 10. 89 
2. Det forhold, inden for hvilket en medlemsstat 
tillader en anden medlemsstat at øge sin kapacitetsandel, 
udvides fra den 1. april 1992 til 75 : 25. 
3. Stk. 1 og 2 finder hverken anvendelse på flyvning 
mellem en kategori-1-lufthavn som optaget på listen i 
bilag II og en regional lufthavn, der gennemføres med et 
luftfartøj med en kapacitet på højst 100 sæder, eller på 
flyvning mellem regionale lufthavne uanset luftfartøjets 
kapacitet. 
4. Ved anvendelsen af bestemmelserne i stk. 1 og 2 
tages der ikke hensyn til ensidige kapacitetsnedskæ­
ringer. I sådanne tilfælde er beregningsgrundlaget for 
kapacitetsandelene den kapacitet, som det eller de luft­
fartsselskaber) i en medlemsstat, der har nedsat kapaci­
teten, tilbød i de forudgående tilsvarende sæsoner. 
5. Uanset bestemmelserne i stk. 1 og 2 skal en 
medlemsstat tillade en anden medlemsstat at forøge sin 
kapacitetsandel med 5 procentpoint sammenlignet med 
kapacitetsandelen i den tilsvarende forudgående sæson. 
Artikel 13 
1. På anmodning af en medlemsstat, for hvem bestem­
melserne i artikel 12, stk. 1 og 2, har påført det (de) 
luftfartsselskab(er), der er etableret på dens område, 
alvorlig økonomisk skade, tager Kommissionen situa­
tionen op til fornyet vurdering og på grundlag af alle 
relevante faktorer, herunder markedsforholdene, det/de 
pågældende luftfartsselskabs/luftfartsselskabers øko­
nomiske situation og den reelle kapacitetsudnyttelse, 
træffer afgørelse om, hvorvidt kapacitetsdelingen på 
ruterne til eller fra denne stat skal stabiliseres for et 
begrænset tidsrum. 
2. Kommissionen underretter Rådet og medlemssta­
terne om sin afgørelse. Medlemsstaterne kan forelægge 
Kommissionens afgørelse for Rådet inden for en måned. 
Rådet kan med kvalificeret flertal træffe anden afgørelse 
inden for en måned. Almindelige bestemmelser 
Artikel 14 
1. Denne forordning hindrer ikke medlemsstaterne i 
at indgå arrangementer, der er mere fleksible end 
bestemmelserne i artikel 6, 8, 9 og 12, eller i at lade 
sådanne arrangementer forblive i kraft. 
2. Denne forordnings bestemmelser må ikke anvendes 
til at indføre begrænsninger i eksisterende arrangementer 
vedrørende kapacitet og adgang til markedet. 
Artikel 13 
1. Kommissionen offentliggør hvert andet år og første 
gang senest den 1. juni 1992 en beretning om gennemfø­
relsen af denne forordning. 
2. Medlemsstaterne og Kommissionen samarbejder 
om gennemførelsen af denne forordning, navnlig med 
hensyn til tilvejebringelsen af oplysninger til den i stk. 1 
omhandlede beretning. 
3. Fortrolige oplysninger, der modtages i medfør af 
denne forordning, er omfattet af tjenstlig tavshedspligt. 
Artikel 16 
Rådet træffer afgørelse om en revision af denne forord­
ning senest den 31. december 1992 på grundlag af et 
forslag fra Kommissionen, der forelægges inden den 
1. juni 1992. 
Artikel 17 
1. Beslutning 87/602/EØF ophæves. 
2. Direktiv 83/416/EØF ophæves, jf. dog artikel 1, 
stk. 3, i nærværende forordning. 
Artikel 18 
Denne forordning træder i kraft den 1. oktober 1990. 
Denne forordning er bindende i alle enkeltheder og 
gælder umiddelbart i hver medlemsstat. 
11. 10. 89 De Europæiske Fællesskabers Tidende Nr. C 258/11 
BILAG I 
Luftfartsselskaber omhandlet i artikel 2, litra e), nr. ii) 
Følgende luftfartsselskaber opfylder de i artikel 2, litra e), nr. ii), omhandlede kriterier, så længe de er 
anerkendt som nationale luftfartsselskaber af den medlemsstat, der anerkender dem som sådanne på tids­
punktet for udstedelsen af denne forordning: 
— Scandinavian Airlines System 
— Britannia Airways 
— Monarch Airlines. 
BILAG II 
Liste over kategori-1-lufthavne 
Bruxelles-Zaventem 
København-Kastrup/Roskilde 
Frankfurt/Rhein-Main, 
Diisseldorf-Lohausen, 
Munchen-Riem 
Palma-Mallorca, 
Madrid-Barajas, 
Malaga, 
Las Palmas 
Athen-Hellinikon, 
Saloniki-Micra 
Paris-Charles de Gaulle/Orly 
Dublin 
Roma-Fiumicino/Ciampino, 
Milano-Linate/Malpensa 
Amsterdam-Schiphol 
Lissabon 
Faro BELGIEN: 
DANMARK: 
VESTTYSKLAND: 
SPANIEN: 
GRÆKENLAND: 
FRANKRIG: 
IRLAND: 
ITALIEN: 
NEDERLANDENE: 
PORTUGAL: 
DET FORENEDE KONGERIGE: London-Heathrow/Gatwick/Stansted, 
Luton